Vino pije Dojčin Patar, varadinski ban
Vino pije Dojčin Patar, varadinski ban,
popio je tristo dukat sve za jedan dan,
jošte k tome vrana konja, zlatan buzdovan.
Karao ga kralj Matijaš, zemlji gospodar:
"Kurvo jedna, Dojčin Patar, varadinski ban,
jer ti popi tristo dukat sve za jedan dan,
jošte k tome vrana konja, zlatan buzdovan."
Veli njemu Dojčin Patar, varadinski ban:
"Ne karaj me, kralj Matijaš, zemlje gospodar,
da s' ti bio u krčmara u koga sam ja,
popio bi više dukat nego što sam ja,
jošte k tome celu Peštu i po Budima
jer su l'jepe Peštankinje, Bog ih ubio!"

Hrvatsko 18. stoljeće